Вучымся чытаць перыядычныя выданні

У апошні час колькасць перыядычных дзіцячых выданняў, якія ўтрымліваюць шмат цікавай і пазнавальнай інфармацыі, значна павялічылася. Таму важнасць навучання школьнікаў самастойнаму ўдумліваму і рэгулярнаму чытанню газет і часопісаў не выклі-кае сумнення.

Прыцягваць дзяцей да самастойнага чытання перыядычных выданняў і калектыўнага абмеркавання прачытанага ў класе трэба з першага года на-вучання ў школе. Аднак гэты працэс павінен быць арганізаваным і мэтанакіраваным, бо хаатычнае, неразборлівае чытанне можа прывесці да страты ў вучняў цікавасці да яго ўвогуле.

Работа з малодшымі школьнікамі па мэтанакіраваным азнаямленні з перыядычнымі выданнямі складаецца з трох асноўных этапаў:

* падрыхтоўчага — падрыхтоўка дзяцей да вывучэння, чытання і абмеркавання матэрыялаў перыядычнага друку;
* выканаўчага — чытанне вучнямі неабходнага матэрыялу і выкананне заданняў настаўніка;
* выніковага — калектыўнае абмеркаванне прачытанага.

Першаму і трэцяму этапам уласцівы сумесная дзейнасць настаўніка і вучняў, для другога характэрна пераважна самастойная работа дзяцей з пе-рыядычнымі выданнямі.

Падрыхтоўка дзяцей да вывучэння, чытання і абмеркавання матэрыялаў перыядычнага друку

Падрыхтоўчы этап па далучэнні вучняў да чытання дзіцячых газет і часопісаў уключае:

* планаванне заняткаў;
* падбор неабходных матэрыялаў;
* вызначэнне метадаў правядзення заняткаў;
* размеркаванне метадаў правядзення заняткаў;
* кантроль за ходам падрыхтоўкі дзяцей да заняткаў.

Запланаваць занятак — гэта значыць вызначыць яго асноўныя раздзелы і рубрыкі, якія павінны адпавядаць галоўнаму і цікаваму для дзяцей матэрыялу, змешчанаму ў часопісах і газетах. Колькасць раздзелаў не павінна быць большай за пяць.

Кожны раздзел напаўняецца асноўным матэрыялам, у якасці якога выступаюць артыкулы, апавяданні, нататкі, вершы і да т. п., змешчаныя ў часопісе ці газеце, і дадатковым (гэта могуць быць паведамленні настаўніка ці вучняў маляўнічыя і выразныя ілюстрацыі, асобныя даведачныя звесткі, палітычныя і геаграфічныя карты і да т. п.).

Для таго, каб вучні засвоілі змест матэрыялаў выданняў і мелі магчымасць прымаць актыўны ўдзел у абмеркаванні прачытанага, настаўніку неабходна правільна вызначыць метады правядзення заняткаў. У школьнай практыцы найбольш распаўсюджанымі метадамі правядзення заняткаў па далучэнні дзяцей да чытання перыядычных выданняў з'яўляюцца:

* паведамленне;
* пераказ падзей ці зместу прачытанага;
* каменціраванае чытанне артыкулаў і нататкаў;
* тлумачэнне асобных палажэнняў артыкула;
* вылучэнне і тлумачэнне апорных слоў у артыкуле;
* каменціраваная дэманстрацыя ілюстрацыйнага матэрыялу;
* прагляд, праслухоўванне і тлумачэнне аўдыявідэазапісаў іх абмеркаванне;
* гутарка па зместу прачытанага матэрыялу.

Пры падрыхтоўцы да заняткаў вучні атрымліваюць індывідуальныя, франтальныя і групавыя заданні. Індывідуальныя заданні даюцца кожнаму вучню: вывучыць на памяць верш, адшукаць пэўную інфармацыю, арганізаваць работу групы і да т. п. Франтальныя заданні выконваюць усе вучні класа: яны падбіраюць матэрыял пэўнай тэматыкі, робяць малюнкі, падборку вершаў прымавак, прыказак і г. д. Групавыя заданні атрымліваюць мікрагрупы: адна група рыхтуе, напрыклад, пытанні і заданні для конкурсаў другая афармляе выставу ці альбом, трэцяя піша даклад і інш. Размяркоўваюць заданні настаўнік, вучань-арганізатар ці кіраўнікі мікрагруп. Працэс выканання заданняў кантралюецца настаў-нікам або вучнем-арганізатарам.

Работа з перыядычнымі выданнямі ў I — II класах

Асноўнымі перыядычнымі выданнямі для першакласнікаў з'яўляюцца часопісы. Настаўнік аналізуе змест часопіса, будуе план заняткаў рыхтуе дзе-цям заданні. У гэтым узросце вучні могуць прымаць удзел толькі ў падборы дадатковага матэрыялу:

-знайсці і вывучыць верш на зададзеную тэму;

- падрыхтаваць пераказ апавядання, змешчанага на старонках часопіса; -

-выканаць заданне, прапанаванае ў часопісе (знайсці адрозненні ў малюнках, адказаць на пытанні тэсту і да т. п.);

- намаляваць малюнак;

- скласці невялікае апісанне і г. д.

Па меры таго як першакласнікі засвойваюць грамату, доля іх самастойнасці ўзрастае. Яны чытаюць дома невялікія апавяданні і казкі, адшукваюць у часопісах загадкі, прымаўкі і прыказкі, рыхтуюць выразнае чытанне тэкстаў ці іх сціслыя пераказы, адказы на пытанні і г. д. Паступова вучні пачынаюць самастойна арыентавацца ў змесце часопісаў, знаходзіць патрэбныя матэрыялы. Выдатным прыкладам дзіцячага часопіса з'яўляецца пазнавальна-гульнёвае выданне "Рюкзачок". У часопісе малодшыя школьнікі знойдуць шмат цікавай інфармацыі, гульняў, вершаў казак, апавяданняў.

У II класе многія дзеці выпісваюць і чытаюць ужо не толькі часопісы, але і газеты, напрыклад "Зорьку" ці "Раніцу". Мэтазгодным будзе правесці заняткі, прысвечаныя газеце, — расказаць аб газетах для дзяцей і дарослых, пазнаёміць з рубрыкамі, раскрыць асноўны змест выдання.

Прыкладны план-канспект заняткаў

Папярэдняя работа. Вучні цікавяцца, якія газеты і выпісваюць іх бацькі, аб чым там пішацца, прыносяць у клас прачытаныя бацькамі газеты. Група дзяцей афармляе плакат "Газеты, якія чытаюць нашы бацькі" — выразаюць назвы, наклейваюць на ватман, падпісваюць.

1. Паведамленне настаўніка "Што азначае слова
"газета".

Правобразам газеты — друкаванага перыядычнага выдання, у якім публікуюцца матэрыялы аб сучасных падзеях, — лічаць старажытныя рукапісныя зводкі навін. Збіралі іх і запісвалі спецыяльныя людзі (цяпер іх называюць журналістамі). Спачатку гэта былі звесткі аб тым, якімі шляхамі і ў якія месцы можна пасылаць караваны з таварамі, што вельмі цікавіла куп-цоў. Затым збіральнікі навін сталі складаць і запісваць апавяданні аб жыцці людзей у розных краінах, расказвалі аб дзяржаўных дзеячах. У Венецыі за лісток з навінамі плацілі сярэбраную манету, якая называлася "§а22еі:іа". Адсюль і пайшла назва сучаснай газеты.

У Расіі першай друкаванай газетай была "Ведомостн" Пятра I, якая выйшла ў 1702 годзе. Першай беларускай газетай лічыцца "Газета Гродзеньска". Яна пачала друкавацца ў канцы XVIII стагоддзя.

2. Гутарка па пытаннях: якія газеты друкуюць ма-
тэрыялы для дарослых і дзяцей? Аб чым пішуць у га-
зетах? Дэманстрацыя плаката і дзіцячых газет.

3. Знаёмства з газетай "Зорька".

Увага вучняў звяртаецца на назву газеты, удакладняецца лексічнае значэнне слова "зорька" (зара) — яркая афарбоўка гарызонта перад усходам і пасля заходу сонца. Настаўнік паказвае, дзе друкуецца парадкавы нумар і дата выпуску газеты, расказвае, што тэксты, размешчаныя на старонках выдання, называюцца артыкуламі і нататкамі.

Акрамя тэкстаў якія ўтрымліваюць пэўную інфармацыю, у газеце друкуюцца вершы, апавяданні, казкі, загадкі, цікавыя заданні (крыжаванкі, віктарыны, рэбусы і г. д.). Высвятляецца значэнне слоў

"рэбус" — загадка, у якой слова або фраза, што трэба разгадаць, падаюцца ў выглядзе камбінацыі малюнкаў знакаў і літар;

"віктарына" — гульня ў адказы на пытанні з роз­ных галін ведаў звычайна аб'яднаныя агульнай тэмай;

"крыжаванка" — гульня-задача, у якой фігура з пустых клетак запаўняецца словамі са значэннямі, зададзенымі па ўмовах гульні, крыж-накрыж.

Вучні чытаюць загалоўкі артыкулаў змешчаных на першых старонках газеты, абмяркоўваюць іх змест. Робіцца вывад: на першьгх старонках выдання друкуюцца асабліва важныя, значныя матэрыялы аб падзеях у краіне, жыцці грамадства і дзяцей. Аналагічна абмяркоўваецца і змест наступных старонак газеты.

Увага дзяцей звяртаецца і на загалоўкі раздзелаў (рубрык), выдзеленыя буйным або каляровым шрыфтам. Настаўніктлумачыць, што рубрыка — гэта загаловак раздзела, які паўтараецца з нумара ў нумар. Высвятляецца, што нататкі, якія друкуюцца ў рубрыках пад рознымі назвамі, — гэта сціплыя паведамленні, а артыкулы — разгорнутыя, падрабязныя паведамленні.

Удакладняюцца значэнні слоў

 "журналіст" — літаратурны работнік газет, часопісаў радыё, тэлебачання;

 "карэспандэнт" — аўтар карэспандэнцый (паведамленняў рознага тыпу);

 "юнкор" — юны карэспандэнт.

Вучні знаходзяць нататкі юнкораўу газеце, абмяркоўваюць іх, робяць вывад: юнкорам можа быць любы вучань. Трэба напісаць нататкі і даслаць іх у газету.

У канцы заняткаў настаўнік дае дзецям заданні: прачытаць пэўны артыкул; падрыхтаваць пераказ і г. д. У далейшым да раздзелаў тыпу: "У свеце загадак", "Наш сябар — лес" вучні могуць самастойна падбіраць з газет матэрыялы, таму іх абавязкова трэба азнаёміць з наступнай памяткай:

Як чытаць газеты і часопісы

1. Звярні спачатку ўвагу на загалоўкі артыкулаў, нататак.

2. Прачытай артыкул уважліва, вызнач у ім галоўнае.

 3. Незразумелыя словы падкрэслі, высветлі іх зна-
чэнне па слоўніку.

Работа з перыядычнымі выданнямі ў III — IV класах

У III класе вучні ўжо самастойна адбіраюць асноўны і дадатковы матэрыялы для заняткаў у адпаведнасці з рубрыкамі ці раздзеламі, якія паведамляе настаўнік. Затым матэрыялы абмяркоўваюцца, вызначаюцца галоўныя. Трэцякласнікі атрымліваюць канкрэтныя заданні.

Вучні IV класа самастойна вызначаюць раздзелы заняткаў, падбіраюць патрэбныя асноўны і дадатковы матэрыялы, таму ім прапануецца больш да-сканалая памятка:

Як чытаць газеты і часопісы

1. Газеты і часопісы чытай рэгулярна.

2. Не чытай усё запар. Спачатку прачытай загалоў-
кі рубрык, апавяданняў, артыкулаў, адзнач, што табе цікава і патрэбна.

3. Адабраныя матэрыялы чытай уважліва і ўдумліва, прааналізуй іх — вылучы галоўнае, карыснае.

4. Пазначай незразумелыя словы. За іх тлумачэннем звяртайся да настаў-ніка ці зазірні ў слоўнік.

У трэцім і чацвёртым класах удзел ў падрыхтоўцы заняткаў прымае "савет справы". Яго члены (вучні-арганізатары) збіраюць і абмяркоўваюць прапа-новы аднакласнікаў аб змесце наступных заняткаў складаюць іх план, размяркоўваюць заданні паміж групамі. Заданні могуць быць такімі:

а) падрыхтаваць віктарыну пра жывёл (птушак, звяроў насякомых);

б) зрабіць альбом ілюстрацый пра жыхароў марскіх глыбінь;

в) адзначыць на карце месцы, якія насяляюць пэўныя жывёлы, падрыхтаваць пра іх невялікія паведамленні.

Кожны напрамак падрыхтоўчай работы патрабуе асобнай арганізацыі. Напрыклад, каб скласці віктарыну, членам груп трэба падрыхтаваць 2—3 пытанні і прадставіць іх на агульнае абмеркаванне. Затым вучань-арганізатар "савета справы" праводзіць калектыўнае абмеркаванне ўсіх пытанняў — адбіраюцца найбольш удалыя, вызначаецца іх парадак.

Вучань-арганізатар кожнай групы павінен мець дакладнае ўяўленне аб тым, як арганізаваць выкананне кожнага задання, каму што даручыць, як пра-кантраляваць. Таму настаўнік спачатку праводзіць работу з членамі "савета справы": падрабязна тлумачыць заданні, раіць, якім чынам іх размеркаваць паміж членамі груп, як арганізаваць выкананне даручэнняў і да т. п. Паступова неабходнасць у падрабязным тлумачэнні адпадае, арганізатарам дастаткова агульных рэкамендацый і пэўных парад.

Вучняў IV класа можна прыцягваць і да правядзення асобных этапаў заняткаў спачатку разам з настаўнікам, з цягам часу — самастойна.

Правядзенне заняткаў па абмеркаванні прачытанага

Абмеркаванне прачытаных дзецьмі ў газетах і часопісах матэрыялаў можа адбывацца ў розных формах. Гэта могуць быць

* пасяджэнні клубаў "Дапытлівыя", "Прыродазнаўчы", "Хачу ўсё ведаць" і інш.;
* вусныя часопісы, "тэленавіны", абзорныя ці тэматычныя заняткі; заняткі-гульні "Шчаслівы вы-падак", "Поле цудаў", "Рэбуснік" і да т. п.

 Незалежна ад формы правядзення, кожныя заняткі па абмеркаванні перыёдыкі складаюцца з трох частак: уступнай, асноўнай, заключнай.

Ва ўступнай частцы паведамляюцца і запісваюцца на дошцы тэма і асноўныя пытанні абмеркавання. Калі праводзяцца "тэленавіны", тэму і пытанні аб'яўляе "дыктар".

Асноўная частка заняткаў праводзіцца ў адпаведнасці з намечанымі рубрыкамі ці раздзеламі і складаецца з:

* уступнага слова вядучага;
* гутаркі па змесце літаратурнага матэрыялу;
* паведамлення дадатковых звестак вядучым ці вучнямі;
* азнаямлення з нагляднымі сродкамі;
* абагульнення і падвядзення вынікаў заняткаў.

Розныя па складанасці метады правядзення заняткаў умоўна падзяляюцца на тры групы:

• метады, якія садзейнічаюць найбольш лёгкаму засваенню матэрыялу дзецьмі (каменціраванае чытанне артыкулаў, каменціраваная дэманстрацыя на­гляднага матэрыялу, праслухоўванне і тлумачэнне магнітафонных запісаў, паведамленне настаўніка);

* метады, якія прадугледжваюць пэўную ступень разумовай актыўнасці вучняў (гутарка па змесце прачытанага, пераказ артыкула па плане, пошук і тлумачэнне апорных слоў);
* метады, якія патрабуюць ад вучняў высокай разумовай актыўнасці (самастойны пераказ прачытанага, апавяданні, паведамленні).

Абавязковай на кожных занятках з'яўляецца работа над незнаёмымі ці незразумелымі для дзяцей словамі. У I і II класах настаўнік сам звяртае ўвагу на незразумелыя словы, запісвае іх на дошцы, тлумачыць значэнне і ўжыванне. У III класе вучні ў працэсе самастойнага чытання падкрэсліваюць незразумелыя словы, сэнс і значэнне іх высвятляюцца на занятках. Чац-вёртакласнікі аб значэнні незразумелых слоў даведваюцца пры дапамозе слоўнікаў.

У заключнай частцы заняткаў падводзяцца іх вынікі:

* высвятляецца ступень засваення матэрыялу вучнямі;
* ацэньваецца стараннасць, самастойнасць, ініцыятыва, пазнавальная актыўнасць дзяцей пры падрыхтоўцы і правядзенні гэтых заняткаў; -
* сумесна вызначаецца тэма наступных.

 Ацэнку дзейнасці вучняў спачатку дае настаўнік, абавязкова аргументуючы паказчык ацэнкі. 3 цягам часу шляхам адказу на пытанні (хто падабраў самыя цікавыя пытанні для віктарыны? Чый адказ на пытанне найбольш поўны? і г. д.) да ацэначнай дзейнасці прыцягваюцца ўсе вучні.

Поспех заняткаў па азнаямленні з матэрыяламі перыядычных выданняў залежыць ад умення настаўніка актывізаваць вучняў, выклікаць у іх па-знавальны інтарэс, цікавасць да публічных выказванняў. Дабіцца гэтага можна толькі тады, калі змест заняткаў і формы іх правядзення будуць цікавымі і пазнавальнымі.

Заняткі-гульні

Для гульні "Шчаслівы выпадак" вучні падзяляюцца на дзве каманды, выбіраюць капітанаў. Гульня праходзіць у пяць — шэсць тураў, якія адпавядаюць рубрыкам выданняў. У кожным туры каманды атрымліваюць тры — чатыры пытанні.

Два ці тры туры могуць быць пабудаваны на аснове ўзаемных пытанняў каманд. Пытанні задаюцца па чарзе прадстаўнікамі каманд у вуснай ці пісьмовай форме. Астатнія пытанні запісваюцца загадзя на карткі, якія нумаруюцца. Капітаны па чарзе выбіраюць жэтоны з нумарамі пытанняў. Час на падрыхтоўку адказаў і сістэму ацэнкі вызначае журы.

Гульня "Поле цудаў" патрабуе наяўнасці адпаведных атрыбутаў: рулеткі ці гульнёвага кубіка, умоўнага аддюстравання слоў пры дапамозе таблічак-літар, табло для фіксацыі набраных ачкоў Тэма (агульная для некалькіх часопісаў і газет), назвы і нумары выданняў паведамляюцца вучням загадзя.

Гульня праводзіцца ў чатыры туры: тры — адборачныя і апошні — заключны. У кожным туры прымаюць удзел тры вучні. Асноўнае гульнёвае заданне — угадаць слова па зададзеным арыенціры-апісанні і колькасці літар у слове.

Удзел дзяцей у адборы рубрык-тэм, самастойны пошук і вывучэнне літаратурнага матэрыялу, пад­рыхтоўка займальных і цікавых пытанняў для гледачоў надаюць гульні творчы характар.

Для правядзення гульні "Брэйн-рынг" патрабуецца два сталы для ігракоў гонг з малатком, папера, ручкі, табло, сігнальныя карткі.

Не менш чым за тыдзень да правядзення гульні аб'яўляецца конкурс на лепшае пытанне па матэрыялах азначаных перыядычных выданняў. "Савет справы" адбірае цікавыя, зразумелыя пытанні, якія не патрабуюць працяглага абмеркавання.

Гульня праводзіцца ў тры раўнды. На рынг, дзе размешчаны сталы для ўдзельнікаў гульні, выклікаюцца дзве каманды па пяць — шэсць чалавек.

Гучыць гонг. Пачынаецца першы раунд. Вядучы задае пытанне, паведамляе колькасць ачкоў якія разыгрываюцца. Каманды абмяркоўваюць адказ на пытанне, аб гатоўнасці адказваць сігналізуюць карткай і атрымліваюць ачкі, калі адказ правільны. Калі ж адказ няправільны, ад-казвае другая каманда і атрымлівае балы за правільны адказ. Калі абедзве каманды далі няправільныя адказы, балы не прысуджаюцца. Каманда, атрымаўшая перамогу, застаецца на рынгу, каманду, якая прайграла, замяняе новая.



Для гульні "Зорны шлях" патрабуецца два гульнёвыя полі розных колераў, жэтоны з адлюстраваннем нябесных цел, канверты з заданнямі, якія адпавядаюць значэнням жэтонаў. Кожнае поле ўтрымлівае дванаццаць ячэек для размяшчэння жэтонаў, адпаведных памерам ячэек.



А Б В Г

1 2

Жэтоны (8 шт.) з выявамі зорак сімвалізуюць пытанні; з выявамі метэарытаў (8 шт.) — заданні; з выявамі планет (8 шт.) — загадкі. Колеры канвертаў (па 12 штук для кожнай каманды) адпавядаюць колеру гульнёвых палёў. На кожным канверце адлюстраваны сімвалы: зорка, метэарыт ці планета.

Прыкладна за тыдзень да правядзення гульні вучні класа падзяляюцца на дзве каманды ігракоў і каманду гледачоў. Калектыўна аналізуюцца некалькі нумароў часопіса, адбіраюцца тэмы для гульні. У адпаведнасці з тэмамі вучні-гледачы рыхтуюць пытанні, заданні, загадкі. "Савет справы" аналізуе іх, раскладвае карткі з пытаннямі і заданнямі па канвертах (па чатыры канверты кожнага віду на каманду).

Каманда, якая робіць першы ход, вызначаецца пры дапамозе жараб'ёўкі. Ігрок каманды, што пачынае гульню, называе сімвал жэтона і шыфр любой ячэйкі поля, напрыклад А-1. Прадстаўнік каманды праціўніка выцягвае з указанага канверта любую картку і пасля кароткага абмеркавання агучвае адказ. Калі адказ правільны, каманда размяшчае жэтон у адпаведнай ячэйцы і робіць ход. Калі адказ няправільны, ячэйка застаецца пустой. Пераможцай з'яўляецца каманда, якая набярэ больш жэтонаў.